17. ( *क्र. 840 ) श्री जितू पटवारी : क्या लोक निर्माण मंत्री महोदय यह बताने की कृपा करेंगे कि (क) वर्ष 2017-18 में न्‍यायालयों में वर्ग 4 में चपरासी/ड्रायवर, चौकीदार व अन्‍य पदों की संविदा नियुक्ति के लिये प्रदेश के जिलेवार कुल कितने पद थे तथा कुल कितने आवेदन आये? आवेदनकर्ता में स्‍नातकोत्‍तर एवं एम.फिल., पी.एच.डी. इंजीनियर, एम.बी.ए., एल.एल.बी. की संख्‍या बतावें। (ख) सरकार ने वर्ग 3 तथा वर्ग 4 की भर्ती हेतु साक्षात्‍कार समाप्‍त कर दिया है तो फिर प्रश्नांश (क) में उल्‍लेखित वर्ग 4 के पद हेतु साक्षात्‍कार क्‍यों लिया गया? लिखित परीक्षा क्‍यों नहीं आयोजित की गई। (ग) प्रदेश के न्‍यायालयों में जहां लाखों की संख्‍या में प्रकरण लंबित हैं, ऐसे में न्‍यायालय को इस तरह के गैर न्‍यायिक कार्य में क्‍यों लगाया गया? स्‍पष्‍ट टिप्‍पणी देवें तथा बतावें कि इससे न्‍याय प्रक्रिया विलंबित नहीं होगी?